CELEX: 62005CO0227
Language: el
Date: 2006-04-06 00:00:00
Title: Διάταξη του Δικαστηρίου (τρίτο τμήμα) της 6ης Απριλίου 2006.#Daniel Halbritter κατά Freistaat Bayern.#Αίτηση για την έκδοση προδικαστικής αποφάσεως: Bayerisches Verwaltungsgericht München - Γερμανία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 91/439/ΕΟΚ - Αμοιβαία αναγνώριση αδειών οδηγήσεως - Αφαίρεση της άδειας οδηγήσεως σε κράτος μέλος συνοδευόμενη από προσωρινή απαγόρευση αιτήσεως νέας άδειας - Άδεια χορηγηθείσα σε άλλο κράτος μέλος μετά την εκπνοή της περιόδου προσωρινής απαγορεύσεως - Αναγνώριση και καταχώριση της άδειας αυτής στο πρώτο κράτος μέλος - Απαιτούμενη από την εθνική νομοθεσία υποβολή εκθέσεως περί ικανότητας οδηγήσεως.#Υπόθεση C-227/05.

Διάταξη του Δικαστηρίου (τρίτο τμήμα) της 6ης Απριλίου 2006 — Halbritter
      (Υπόθεση C-227/05)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Οδηγία 91/439/ΕΟΚ — Αμοιβαία αναγνώριση αδειών οδηγήσεως — Αφαίρεση της άδειας οδηγήσεως σε κράτος μέλος συνοδευόμενη από προσωρινή απαγόρευση αιτήσεως νέας άδειας — Άδεια χορηγηθείσα σε άλλο κράτος μέλος μετά την εκπνοή της περιόδου προσωρινής απαγορεύσεως — Αναγνώριση και καταχώριση της άδειας αυτής στο πρώτο κράτος μέλος — Απαιτούμενη από την εθνική νομοθεσία υποβολή εκθέσεως περί ικανότητας οδηγήσεως»
      Ελεύθερη κυκλοφορία των προσώπων — Ελευθερία εγκαταστάσεως — Άδεια οδηγήσεως — Οδηγία 91/439 (Οδηγία του Συμβουλίου 91/439, άρθρα 1 § 2, και 8, §§ 2 και 4) (βλ. σημεία 29, 32, 39, διατακτ. 1-2)
      Αντικείμενο
      
         Αίτηση για την έκδοση προδικαστικής αποφάσεως — Bayerisches Verwaltungsgericht München — Ερμηνεία των άρθρων 1, παράγραφος
                  2, και 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (EE L 237,
                  σ. 1) — Άρνηση αναγνωρίσεως του κύρους ή άρνηση αντικαταστάσεως αδείας οδηγήσεως χορηγηθείσας, μετά τη συμπλήρωση του χρόνου
                  αναμονής, από άλλο κράτος μέλος αντιταχθείσα στον δικαιούχο της αδείας κατά του οποίου είχε ληφθεί το μέτρο της αφαιρέσεως
                  της χορηγηθείσας από το κράτος της ιθαγενείας του αδείας οδηγήσεως λόγω χρήσεως ναρκωτικών — Υποχρέωση υποβολής του σε εξετάσεις
                  προς εξακρίβωση της ικανότητάς του να οδηγεί
               
            Διατακτικό
      Το Δικαστήριο διατάσσει:
      
         
                   
               
               
                  
               
               
                  Οι συνδυασμένες διατάξεις των άρθρων 1, παράγραφος 2, και 8, παράγραφοι 2 και 4, της οδηγίας 91/439/ΕΟΚ του Συμβουλίου, της
                     29ης Ιουλίου 1991, για την άδεια οδήγησης, όπως τροποποιήθηκε με την οδηγία 97/26/ΕΚ του Συμβουλίου, της 2ας Ιουνίου 1997,
                     δεν επιτρέπουν σε κράτος μέλος να μην αναγνωρίζει, εντός της επικρατείας του, το δικαίωμα οδηγήσεως που παρέχει άδεια οδηγήσεως
                     χορηγηθείσα σε άλλο κράτος μέλος και, κατά συνέπεια, το κύρος αυτής της άδειας, με το αιτιολογικό ότι ο δικαιούχος αυτής της
                     άδειας, από τον οποίον είχε αφαιρεθεί, στην επικράτεια του πρώτου κράτους, άδεια οδηγήσεως που του είχε προηγουμένως χορηγηθεί,
                     δεν υποβλήθηκε στην εξέταση προς εξακρίβωση της ικανότητάς του να οδηγεί, όπως επιβάλλει η κανονιστική ρύθμιση αυτού του κράτους
                     για τη χορήγηση νέας άδειας κατόπιν της ως άνω αφαιρέσεως της προηγούμενης, εφόσον η περίοδος προσωρινής απαγορεύσεως αιτήσεως
                     νέας άδειας, που είχε επιβληθεί παραλλήλως με την αφαίρεση αυτήν, είχε λήξει κατά τον χρόνο χορηγήσεως της άδειας οδηγήσεως
                     στο άλλο κράτος μέλος.
                  
               
            
         
                   
               
               
                  
               
               
                  Οι συνδυασμένες διατάξεις των άρθρων 1, παράγραφος 2, και 8, παράγραφοι 2 και 4, της οδηγίας 91/439, όπως τροποποιήθηκε με
                     την οδηγία 97/26, δεν επιτρέπουν, σε περιπτώσεις όπως αυτές της κύριας δίκης, σε κράτος μέλος, στο οποίο υποβλήθηκε αίτηση
                     αντικαταστάσεως έγκυρης άδειας οδηγήσεως, χορηγηθείσας σε άλλο κράτος μέλος, με εθνική άδεια οδηγήσεως, να εξαρτά την αντικατάσταση
                     αυτή από την προϋπόθεση υποβολής σε νέα εξέταση προς εξακρίβωση της ικανότητας οδηγήσεως του αιτούντος, όπως απαιτεί η νομοθεσία
                     του πρώτου κράτους μέλους, προς άρση των αμφιβολιών που υφίστανται σχετικώς ή λόγω περιστάσεων που ανάγονται χρονικώς σε περίοδο
                     προγενέστερη της χορηγήσεως της άδειας στο άλλο κράτος μέλος.